
Rámcová zmluva
uzatvorená podľa § 409 a nasl. zák. č. 513/1991 Zb. Obchodného zákonníka v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „ZVO“) a
[bookmark: bookmark3]
ev. č. kupujúceho:     BBRSC/........./2026                             	ev. č. predávajúceho: 

„Inertný posypový materiál (kamenná drvina) frakcie 4-8 mm z vyvretej horniny (nie vápenec) používaný na posyp v rámci zimnej údržby cestných komunikácií
 – výzva č. 2  v rámci zriadeného dynamického nákupného systému pre divíziu ZÁPAD  
( ďalej iba „tovar“ )“
( ďalej iba „Rámcová zmluva“ alebo „Zmluva“ v príslušnom gramatickom tvare ) 

medzi týmito zmluvnými stranami:

  Kupujúci : 			Banskobystrická regionálna správa ciest, a. s.
             Sídlo : 				Majerská cesta 94, 974 96 Banská Bystrica
  Právna forma : 		              Akciová spoločnosť, zapísaná v Obchodnom registri Okresného  
                                                	súdu Banská Bystrica, Oddiel: Sa, Vložka č.: 909/S
             Zastúpená :			Ing. Martin Turčan, predseda predstavenstva 
         	Ing. Róbert Machala, podpredseda predstavenstva
IČO : 		           		36 836 567
DIČ: 		           		2022451189
IČ DPH : 		           	SK2022451189
Bankové spojenie: 	           	VÚB a.s., pobočka Banská Bystrica
IBAN: 		           		SK82 0200 0000 0021 8394 4256
Mail:				podatelna@bbrsc.sk sekretariat@bbrsc.sk 
(ďalej len „objednávateľ" alebo „kupujúci“ v príslušnom gramatickom tvare)

Predávajúci:			
	Sídlo:				
	Právna forma:                     	 

Štatutárny orgán:		
				
IČO:				
	DIČ:				
	IČ DPH:				
	Bankové spojenie:		
	IBAN:				
	Telefón:			
Email:				
	Oprávnení konať 
vo veciach zmluvy:	
	(ďalej len „dodávateľ“ alebo „predávajúci“ na strane druhej a spolu  s objednávateľom/kupujúcim  ďalej len „zmluvné strany“)

Preambula
Táto zmluva je uzavretá na základe verejného obstarávania, ktoré uskutočnil objednávateľ postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „verejné obstarávanie“), výzva v rámci zriadeného dynamického nákupného systému s predmetom Dodanie inertného posypového materiálu (kamennej drviny) frakcie 4-8 mm z vyvretej horniny (nie vápenec) používaného na posyp v rámci zimnej údržby cestných komunikácií, vrátane jeho naloženia, dopravy s vyložením tovaru z dopravných prostriedkov na miesta určenia, ktorými sú jednotlivé skládky Banskobystrickej regionálnej správy ciest, a.s. na obdobie zimnej sezóny 2026/2027, s platnosťou zmluvy do ukončenia návozu v celkovom množstve 25 000 ton. 


I.
Úvodné ustanovenia

1. Dodávateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, spĺňa podmienku spôsobilosti po materiálnej, technickej, technologickej i personálnej stránke, na dodanie tovaru v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Dodávateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Dodávateľa na plnenie titulom kúpnej ceny. 
3. Dodávateľ berie na vedomie, že pri dodaní predmetu Zmluvy prostredníctvom subdodávateľov (ďalej aj iba „subdodávka“) zodpovedá dodávateľ tak, ako keby predmet Zmluvy alebo jeho časť dodával sám. Dodávateľ je povinný vopred písomne oznámiť objednávateľovi akékoľvek zmeny týkajúce sa subdodávok.
4. Dodávateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy kompletný rozsah nákladov a cien materiálov, prác, služieb potrebných na splnenie predmetu zmluvy a tieto zahrnul do ceny za dodanie predmetu Zmluvy.

1. Predávajúci sa zaväzuje za podmienok dohodnutých v tejto rámcovej dohode a v súťažných podkladoch verejného obstarávania počas platnosti a účinnosti Zmluvy dodávať pre kupujúceho inertný posypový materiál (kamennú drvinu) frakcie 4-8 mm z vyvretej horniny (nie vápenec) /ďalej len „tovar“/ používaný na posyp v rámci zimnej údržby cestných komunikácií, vrátane jeho naloženia, dopravy s vyložením tovaru z dopravných prostriedkov na miesta určenia, na obdobie zimnej sezóny 2026/2027, v celkovom množstve 12 900 ton. Predmet zmluvy zahŕňa dovoz a vyloženie na miesta určenia, ktorými sú strediská kupujúceho pre divíziu Západ, a to skládky inertného posypového materiálu, v predpokladanom množstve bližšie definovanom v prílohe č. 3 tejto zmluvy a súťažných podkladov (ďalej aj „SP“) – Špecifikácia. 
2. Rozsah predmetu zmluvy – predpokladané (orientačné) množstvá tovaru sú uvedené v súťažných podkladoch a v Prílohe č. 3 zmluvy, pričom nie sú záväzné pre plnenie tejto rámcovej dohody. Predávajúci sa zaväzuje tovar dodávať v druhu, množstvách, spôsobom, lehotách uvedených v konkrétnych čiastkových zmluvách (ďalej aj ako „objednávka“) vystavených kupujúcim počas platnosti a účinnosti zmluvy.
3. Kupujúci sa zaväzuje tovar podľa Prílohy č. 3 k zmluve priebežne, podľa svojej potreby, objednávať u predávajúceho na základe písomnej alebo e-mailovej objednávky, v ktorej presne špecifikuje druh, množstvo tovaru, miesto plnenia, termín plnenia a ďalšie podmienky. Objednávku je predávajúci povinný písomne potvrdiť najneskôr do 24 hod. od doručenia objednávky. Nečinnosť predávajúceho má za následok automatické potvrdenie objednávky. 
4. Predmet zmluvy musí v plnom rozsahu spĺňať technické a kvalitatívne parametre v zmysle Katalógových listov kameniva (doplnok k platným KLK 1/2021 a platných STN EN 933-1, STN EN 933-3, STN EN 933-5, STN EN 1097-2 a STN EN 1097-6).
5. Predávajúci zabezpečí pri každej dodávke tovaru jeho správne odovzdanie kupujúcemu a zároveň predloží vážny lístok, ktorý musí obsahovať dátum, údaj o dodávateľovi, odberateľovi, ŠPZ vozidla, meno vodiča, druh dodaného tovaru a váhu tovaru. Predávajúci ku každej dodávke predloží doklad o váhe, na ktorej bude vážený tovar. Váženie tovaru je možné len na váhe, ktorá má platné úradné overenie metrológie (ďalej len „certifikát“).
6. Požadované parametre tovaru sú nasledovné:
· Trieda dopravného zaťaženia:                                          III.
· Trieda zrnitosti G, d ≥ 4, D ≤ 8 mm                                  GC 85/20
· Obsah jemných zŕn, f                                                          f4
· Tvarový index, SI                                                                  SI30
· Odolnosť proti rozdrobovania, súčiniteľ LA                    LA30
· Nasiakavosť                                                                          WA243 
· Objemová hmotnosť                                                           ≥ 2,0 Mg.m3
· Typ kameniva                                                                       tvrdé
· Druh kameniva	  magmatické
7. [bookmark: bookmark7]Kupujúci sa zaväzuje zaplatiť za skutočne dodaný tovar  kúpnu cenu podľa článku IV. zmluvy. 
8. Kupujúci si vyhradzuje právo upraviť predpokladané množstvo tovaru podľa svojich skutočných potrieb alebo finančných možností. Presné množstvo tovaru, ktoré sa má dodať, je oprávnený určiť kupujúci. Pri nedodržaní odberu predpokladaného množstva tovaru predávajúci nemá nárok na náhradu škody z titulu ušlého zisku. Zmluvné strany sa dohodli, že ustanovenia  § 421 Obch. zákonníka sa na predpokladané množstvo tovaru v zmysle zmluvy nevzťahujú.
9. Predávajúci nemá právny nárok na zadávanie objednávok na dodanie tovaru. Zadávanie objednávok bude limitované aktuálnymi potrebami kupujúceho a výškou vyčleneného finančného limitu kupujúceho podľa Zmluvy.

III.
Trvanie zmluvy a termíny plnenia 

1. Zmluva sa uzatvára na dobu určitú, a to odo dňa nadobudnutia účinnosti tejto Rámcovej zmluvy do 31.03.2027 alebo do vyčerpania finančného limitu zodpovedajúceho kúpnej cene tovaru, podľa toho, ktorá z týchto udalostí nastane skôr.
2. Miestom dodania predmetu zmluvy (tovaru) sú odberné miesta kupujúceho pre divíziu Západ, ktorými sú skládky posypových materiálov objednávateľa uvedené v Prílohe č. 3.
3. Predávajúci je povinný najneskôr do 31.10.2026 dodať tovar kupujúcemu nasledovne: 
· 300 ton tovaru na pracovisko Banská Bystrica,
· 2000 ton na pracovisko Polkanová, 
· 0 ton na pracovisko Lučatín, 
· 2000 ton na pracovisko Žiar nad Hronom, 
· 900 ton na pracovisko Nová Baňa, 
· 1700 ton na pracovisko Banská Štiavnica, 
· 600 ton na pracovisko Zvolen, 
· 1200 ton na pracovisko Krupina, 
· 1000 ton na pracovisko Veľký Krtíš, 
· 800 ton na pracovisko Čebovce, spolu 10 500 ton na pracoviská divízie Západ kupujúceho. 
Predávajúci sa zaväzuje následne zvyšnú časť tovaru v objeme celkom 2 400 ton dodávať priebežne, v mesiacoch november 2026 až marec 2027, na základe písomnej objednávky objednávateľa. Kupujúci si vyhradzuje právo určovať termíny a množstvo jednotlivých dodávok tovaru. 
4. Zodpovedná osoba kupujúceho pre každé miesto plnenia (stredisko) kupujúceho zvlášť je uvedená v prílohe č. 3 tejto Zmluvy. Táto zodpovedná osoba je určená kupujúcim najmä na vystavenie objednávky, prevzatie tovaru, podpísanie dodacieho listu, na právo odmietnuť prevziať tovar a spísať o tom zápis, právo vykonať kontrolu kvality a množstva tovaru.
5. Objednávka musí obsahovať nasledovné údaje: druh a množstvo tovaru, požadovaný termín dodania tovaru, miesto dodania (stredisko objednávateľa) a cenu objednaného tovaru.
6. Predávajúci je povinný dodať tovar na základe čiastkových objednávok na miesto dodania definované v objednávke v lehote do 5 pracovných dní od prijatia objednávky. 
7. Objednávka musí byť odoslaná Predávajúcemu na mailovú adresu zodpovednej osoby Predávajúceho, ktorou je : 
Meno a Priezvisko: 
Tel.:                           
Email:	 	       			
8. Do plynutia lehoty na dodanie tovaru sa nezapočítava deň odoslania objednávky kupujúcim. Uvedený termín dodania je možné meniť len po vzájomnej písomnej dohode obidvoch zmluvných strán.
9. V prípade, ak nastanú okolnosti na strane predávajúceho, ktoré môžu spôsobiť omeškanie s dodávkou tovaru, je predávajúci povinný ihneď túto skutočnosť oznámiť kupujúcemu, a to e-mailom alebo telefonicky s písomným potvrdením tejto informácie. Ak si predávajúci túto povinnosť nesplní, zodpovedá za škodu, ktorá kupujúcemu v dôsledku jeho konania, resp. nekonania vznikne. Týmto nie sú dotknuté ustanovenia čl. VII. Zmluvy.

1. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Jednotková cena tovaru uvedená v Prílohe č. 1 zmluvy je maximálna a záväzná a pokrýva všetky zmluvné záväzky a všetky náklady potrebné na riadne dodanie predmetu kúpy v rozsahu a spôsobom podľa tejto zmluvy a súťažných podkladov. Cena je dohodnutá vrátane naloženia, dopravy (prepravy) a vyloženia tovaru na konkrétne miesto plnenia. Cena je v súlade s cenovou ponukou predávajúceho, ktorá ako Príloha č. 1 tvorí neoddeliteľnú súčasť tejto zmluvy.
3. Celková kúpna cena v zmysle tejto zmluvy je tvorená ako súčin prijatej jednotkovej ceny a celkového množstva dodávaného tovaru podľa tejto zmluvy.  Kúpna cena predstavuje celkom sumu:

		Cena bez DPH   	 Eur
                      DPH 23 %             	 Eur     
       		Cena s DPH 	 Eur		                       
(slovom:     .................................... Eur, ...../100 Centov s DPH)

4. Celková kúpna cena v zmysle tejto zmluvy je/bude tvorená ako súčin prijatej jednotkovej ceny tovaru a množstva skutočne dodaného a prevzatého tovaru na základe konkrétnych objednávok kupujúceho.
5. Kupujúci nie je povinný uvedený finančný limit prostredníctvom zadávania objednávok vyčerpať počas platnosti a účinnosti zmluvy. 
6. Zmluvu možno zmeniť písomnou formou počas jej trvania bez nového verejného obstarávania výlučne za predpokladov uvedených v § 18 ZVO. Pri zmene zmluvy, ktorou by sa zvyšovala resp. znižovala cena plnenia alebo jej častí je potrebné dodržiavať hodnoty zmien uvedené v § 18 ods. 3 ZVO.
7. Sadzba ceny DPH, uvedená v prílohe č. 1, je uvedená vo výške platnej ku dňu uzatvárania tejto zmluvy. V prípade legislatívnej zmeny sadzby DPH, bude táto zmenená a fakturovaná v sadzbe platnej v čase vykonania predmetu zmluvy.

V.
Platobné podmienky a fakturácia

1. Kupujúci neposkytuje finančný preddavok ani zálohu na kúpnu cenu.
2. Predávajúci vyhlasuje, že kúpna cena podľa Prílohy č. 1 je úplná, maximálna a záväzná, že zahŕňa všetky náklady predávajúceho ním vynaložené až do doby dodania tovaru kupujúcemu objednávateľovi.
3. Zmluvné strany sa dohodli, že pre prípad vzniku sporu sa má za to, že predávajúci získal všetky informácie a v ním ponúknutej kúpnej cene ich zohľadnil. Predávajúci sa nemôže dovolávať zvýšenia kúpnej ceny najmä z dôvodu, že mu neboli známe alebo poskytnuté všetky potrebné informácie a podklady. 
4. Podkladom pre úhradu kúpnej ceny bude jednotlivá faktúra vystavená predávajúcim až po riadnom prevzatí tovaru kupujúcim, na základe jednotlivých dodávok. Na účely fakturácie sa za deň prevzatia tovaru kupujúcim považuje deň podpísania dodacieho listu oprávnenou osobou objednávateľa. Fakturácia sa vykonáva na základe dodacieho listu o prevzatí objednaného množstva tovaru. 
5. Splatnosť faktúry je 60 dní od dňa doporučeného/osobného doručenia faktúry do podateľne objednávateľa.
6. Zmluvné strany vzájomne dohodli nasledovné podmienky fakturácie:
· predávajúci je povinný fakturovať iba skutočne dodané množstvo tovaru odsúhlasené objednávateľom na dodacom liste minimálne v rozsahu „súhlasím, pečiatka objednávateľa a podpis objednávateľa“, za objednávateľa potvrdzuje a preberá dodací list vedúci strediska alebo službukonajúci dispečer,
· dodací list musí byť neoddeliteľnou súčasťou faktúry, 
· faktúra musí spĺňať všetky náležitosti daňového dokladu a musí byť vystavená tak, aby bolo možné spoľahlivo vykonať jej vecnú a finančnú kontrolu.
7. Ak faktúra bude vystavená bez predloženia dodacieho listu alebo bez odsúhlasenia dodacieho listu  objednávateľom alebo v sume nad rámec dodaného tovaru alebo v rozdielnej výške súm jednotkovej ceny za tovar ako uvedenej v Prílohe č. 1, a to čo i len z nedbanlivosti alebo omylu predávajúceho, alebo ak faktúra nebude obsahovať všetky náležitosti v zmysle zákona  č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou kúpnej ceny a je oprávnený vrátiť faktúru predávajúcemu na doplnenie. Vrátením faktúry sa preruší splatnosť faktúry a nová 60-dňová lehota splatnosti začína plynúť od  doručenia novej riadnej faktúry. 
8. Faktúra sa považuje za zaplatenú dňom pripísania úhrady na účet predávajúceho. 
9. Kupujúci je oprávnený započítať akúkoľvek svoju i nesplatnú pohľadávku, ktorú má voči predávajúcemu, s pohľadávkou, i nesplatnou, ktorá vznikne z tejto zmluvy predávajúcemu voči kupujúcemu. Zápočet pohľadávok môže kupujúci uplatniť pri úhrade faktúry predávajúceho. 
10. Zmluvné strany sa dohodli, v rozsahu v akom to právne predpisy pripúšťajú, že vylučujú právo predávajúceho započítať akúkoľvek jeho pohľadávku voči kupujúcemu oproti akejkoľvek pohľadávke kupujúceho.

1. Predávajúci zodpovedá za kvalitu, úplnosť dodávky tovaru a odovzdanie dodávky tovaru v mieste a čase podľa jednotlivých objednávok kupujúceho. Predávajúci je povinný pri každej dodávke tovaru odovzdať kupujúcemu spolu s tovarom potvrdený dodací list s uvedením údajov o druhu, kvalite, množstve a cene tovaru. 
2. Predávajúci je povinný počas celej doby platnosti zmluvy garantovať pôvod a kvalitu predmetu zákazky.
3. Za dodanie tovaru na základe príslušnej objednávky sa považuje dodanie tovaru predávajúcim riadne a včas, bez vád, v množstve a kvalite podľa zmluvy.
4. Po dodaní tovaru do miesta plnenia sa tovar stáva majetkom kupujúceho.
5. Kupujúci si vyhradzuje právo vykonávať kontroly druhu, množstva a kvality dodaného tovaru, je povinný preberaný tovar skontrolovať ihneď. 
6. V prípade nedodržania kvality dodaného tovaru, ktorý ešte nebol prevzatý, kupujúci tovar neprevezme, predávajúci ho odoberie naspäť a je povinný bezodkladne dodať náhradné kvalitné plnenie dodávky tovaru na vlastné náklady. V prípade nedodržania kvality dodaného tovaru, ktorý je už prevzatý kupujúcim, predávajúci zabezpečí nové bezchybné plnenie na vlastné náklady a uhradí kupujúcemu všetky výdavky a škody spôsobené dodávkou nekvalitného tovaru.
7. Predávajúci poskytuje záručnú dobu na tovar v trvaní 24 mesiacov. 
8. Počas záručnej doby má kupujúci právo požadovať náhradnú dodávku tovaru. Predávajúci sa zaväzuje odstrániť prípadné vady dodaného tovaru na vlastné náklady po uplatnení písomnej reklamácie objednávateľa najneskôr do troch dní od doručenia písomnej reklamácie.
9. Záruka na predmet kúpy sa nevzťahuje na vady spôsobené nevhodnou manipuláciou, skladovaním alebo nesprávnym užitím predmetu kúpy zo strany kupujúceho. Kupujúci je povinný vady predmetu zmluvy reklamovať u predávajúceho na základe zápisu o reklamácii, v ktorom budú doložené preukázateľné vady dodávky tovaru, číslo dodacieho listu a číslo daňového dokladu.
10. Predávajúci zodpovedá za všetky škody na predmete kúpy až do jeho prevzatia kupujúcim v mieste plnenia.
11. Predávajúci prehlasuje, že tovar nie je zaťažený právami tretích osôb.

VII.
[bookmark: bookmark14]Porušenie zmluvných podmienok

1. V prípade nezaplatenia faktúry v termíne jej splatnosti kupujúcim je predávajúci oprávnený fakturovať úrok z omeškania z neuhradenej sumy za každý aj začatý deň omeškania vo výške podľa § 369 ods. 1 Obch. zákonníka.
2. Zmluvné strany sa dohodli, že v prípade ak sa preukáže, že dodaný tovar nezodpovedá kvalite vymienenej objednávateľom v Zmluve, alebo ak ktorékoľvek vyhlásenie predávajúceho uvedené v tejto Zmluve je nepravdivé ku dňu uzatvorenia Zmluvy alebo sa takým stane počas platnosti a účinnosti Zmluvy alebo ak predávajúci poruší akúkoľvek informačnú alebo oznamovaciu povinnosť uvedenú v Zmluve, je predávajúci povinný zaplatiť kupujúcemu jednorazovú zmluvnú pokutu v dohodnutej výške 5% z celkovej kúpnej ceny bez DPH za každé jednotlivé porušenie povinnosti predávajúceho zvlášť. 
3. V prípade, že predávajúci nedodrží termín plnenia dodávky tovaru a nedodá tovar úplne a včas podľa článku III. ods. 6. tejto Zmluvy, kupujúci je oprávnený uplatniť si zmluvnú pokutu vo výške 0,5 % z kúpnej ceny nedodanej alebo vadnej časti tovaru, s ktorou je predávajúci v omeškaní, a to za každý aj začatý deň omeškania. Ak omeškanie trvá viac ako 10 dní, kupujúci je oprávnený odstúpiť od zmluvy a žiadať popri uvedenej zmluvnej pokute náhradu škody od predávajúceho. Za škodu sa považuje aj obstaranie/dodanie tovaru prostredníctvom tretej osoby na náklady predávajúceho. 

VIII.
[bookmark: bookmark15]Subdodávatelia

1. Predávajúci nesmie predmet zmluvy ako celok odovzdať na dodanie inému subjektu. Časť predmetu zmluvy môže predávajúci odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto zmluvy. Predávajúci predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je predávajúci povinný písomne vopred oznámiť kupujúcemu akúkoľvek zmenu údajov o subdodávateľovi. 
2. Súhlas kupujúceho s dodaním časti predmetu zmluvy prostredníctvom subdodávateľa nezbavuje predávajúceho povinnosti a zodpovednosti za činnosti subdodávateľa.
3. Predávajúci je oprávnený kedykoľvek počas trvania zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 5 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia, v rozsahu podľa prvej vety tohto odseku. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi. Povinnosti uvedené v ods. 1. a ods. 3. tohto článku zmluvy nie je predávajúci povinný plniť v prípade subdodávateľov, ktorí mu dodávajú tovary. 
4. Počas trvania zmluvy je predávajúci oprávnený zmeniť subdodávateľa uvedeného v Prílohe č. 2 tejto zmluvy výlučne na základe dodatku k tejto zmluve. 
5. Kupujúci v zmysle ustanovenia § 41 ods. 4 Zákona o verejnom obstarávaní určuje pravidlá pre zmenu    subdodávateľa počas plnenia tejto zmluvy tak, že subdodávateľ, ktorého predávajúci navrhne na zmenu, musí spĺňať podmienky v rozsahu podľa prvej vety ods. 3 tohto článku. Predávajúci je povinný najneskôr 5 dní pred tým, ako má nastať zmena subdodávateľa, kupujúcemu doručiť písomné oznámenie  o zmene subdodávateľa, ktoré bude obsahovať minimálne:
· podiel na predmete kúpy, ktorý má subdodávateľ dodať,
· identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
· čestné vyhlásenie, že subdodávateľ spĺňa podmienky účasti týkajúce sa osobného postavenia v rozsahu podľa prvej vety ods. 3. tohto článku.
6. Kupujúci si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle ustanovenia § 152 Zákona o verejnom obstarávaní, prípadne vyžiadaním si dokladov od predávajúceho, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak predávajúci nebude postupovať v zmysle ustanovení tohto odseku, kupujúci je oprávnený  od zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle tejto Zmluvy tým nie je dotknutá.
7. Subdodávatelia sú povinní disponovať opravením na plnenie predmetu zmluvy podľa § 32 ods. 1 písm. e) Zákona o verejnom  obstarávaní. Ak subdodávateľ nespĺňa podmienky podľa predchádzajúcej vety kupujúci je oprávnený písomne požiadať predávajúceho o jeho nahradenie. Predávajúci je    povinný do 5 dní od doručenia žiadosti podľa predchádzajúcej vety predložiť  kupujúcemu návrh nového subdodávateľa.  
8. Využitím subdodávateľa pri plnení predmetu zmluvy nie je dotknutá zodpovednosť predávajúceho za plnenie zmluvy (§ 41 ods. 8 Zákona o verejnom obstarávaní). 
9. Ak došlo k výmazu subdodávateľa z registra partnerov verejného sektora, je predávajúci povinný túto skutočnosť oznámiť kupujúcemu a zároveň nahradiť  takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e) Zákona o verejnom obstarávaní, § 2 ods. 1 písm. a) bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
10. Zmluvné strany sa dohodli za účelom zabezpečenia všetkých povinností predávajúceho podľa tohto článku zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany predávajúceho má kupujúci okrem práva odstúpiť od zmluvy aj nárok na zmluvnú pokutu vo výške 5 % z ceny predmetu zmluvy bez DPH, za každé porušenie ktorejkoľvek z vyššie uvedených povinností tohto článku zmluvy predávajúcim, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností predávajúcim a cenu služby. 

IX.
[bookmark: bookmark17]Ukončenie zmluvného vzťahu

1. Táto zmluva zanikne okrem uplynutia doby, na ktorú bola uzavretá v zmysle bodu 1. článku III. tejto Zmluvy aj písomnou dohodou zmluvných strán, písomným odstúpením od zmluvy niektorou zmluvnou stranou, zánikom ktoréhokoľvek účastníka zmluvy bez právneho nástupcu alebo vyčerpaním sumy určenej na plnenie uvedenej v článku IV. tejto zmluvy.
2. V prípade zániku Zmluvy dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určenej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a nasl. Obchodného zákonníka. Predchádzajúca písomná výzva kupujúceho nie je potrebná v prípade odstúpenia od Zmluvy zo strany kupujúceho v prípade podstatného porušenia zmluvy podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy:
a) ak predávajúci nedodrží kvalitu tovaru podľa zmluvy a súťažných podkladov,
b) pre nedodržanie jednotkových zmluvných cien podľa zmluvy a cenovej ponuky predávajúceho,
c) ak nie je predávajúci schopný zabezpečiť dodanie objednaného množstva tovaru v danom období podľa tejto zmluvy,
d) ak predávajúci postúpi akékoľvek pohľadávky (práva) vyplývajúce z tejto zmluvy na tretiu osobu, 
e) ak na miesto predávajúceho vstúpi iná osoba následkom právneho nástupníctva,
5. Odstúpenie musí mať písomnú formu a musí byť doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane.
6. V prípade, ak nastanú právne skutočnosti majúce za následok zmenu v právnom postavení predávajúceho ako vyhlásenie konkurzu alebo povolenie reštrukturalizácie a vstup do likvidácie, použijú sa príslušné ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov a zákona č. 513/1991 Zb. Obchodný zákonník Predávajúci je povinný oznámiť tieto skutočnosti kupujúcemu najneskôr do 3 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo odstúpiť od zmluvy. V ďalšom, v prípade zmeny právnej formy, zmeny v oprávneniach konať v mene predávajúceho alebo akejkoľvek inej zmeny majúcej priamy vplyv na plnenie zo strany predávajúceho, je predávajúci povinný oznámiť tieto skutočnosti kupujúcemu najneskôr do 7 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo odstúpiť od zmluvy. Za akúkoľvek inú zmenu sa považuje aj zmena bankového spojenia predávajúceho, pričom k tejto informácii je predávajúci povinný predložiť aj potvrdenie príslušnej banky.

[bookmark: bookmark18]X.
[bookmark: bookmark19]Záverečné ustanovenia

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými štatutárnymi zástupcami zmluvných strán.
3. Táto zmluva je vyhotovená v dvoch rovnopisoch. 
4. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky dodávateľa.
5. Zmluvu je možné zrušiť písomnou dohodou zmluvných strán alebo odstúpením od zmluvy. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady tovaru, ktorý bol do odstúpenia dodaný, a iných práv a povinností, ktoré podľa ich povahy majú trvať aj po zániku Zmluvy odstúpením. 
6. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme ani obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony a oprávnení konať v mene spoločnosti potvrdzujú vlastnoručnými podpismi.
7. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
8. Predávajúci prehlasuje, že považuje dohodnuté výšky zmluvných pokút podľa tejto Zmluvy za primerané vzhľadom na charakter a povahu zmluvnou pokutou zabezpečovaných povinností predávajúceho a kúpnu cenu. Uplatnením alebo zaplatením zmluvnej pokuty nie je dotknuté právo kupujúceho na náhradu škody. Zaplatenie zmluvnej pokuty predávajúcim nezbavuje predávajúceho povinnosti, ktorej splnenie zmluvná pokuta zabezpečuje, ak nie je v Zmluve uvedené inak.
9. Medzi zmluvnými stranami je dohodnutá tzv. „domnienka doručenia“, t. j. každá odoslaná písomnosť sa považuje za doručenú momentom odmietnutia jej prijatia adresátom, alebo uplynutím tretieho dňa od uloženia písomnosti na pošte alebo uplynutím tretieho dňa od odoslania písomnosti odosielateľom adresátovi, ak ide o mailovú komunikáciu.
10. Akékoľvek oznámenia či komunikácia podľa tejto zmluvy môžu byť doručené v písomnej forme osobne, kuriérom, doporučenou poštou, emailom, faxom na adresy zmluvných strán uvedené v záhlaví tejto Zmluvy alebo do rúk oprávnenej osoby konajúcej za zmluvnú stranu.  
11. Rámcová dohoda nadobúda platnosť dňom jej podpisu štatutárnym orgánom obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv (www.crz.gov.sk) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
12. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety. 
13. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia. 

Záväznou a Neoddeliteľnou súčasťou kúpnej zmluvy vo forme príloh sú:
Príloha č. 1 		Návrh na plnenie kritéria 
Príloha č. 2                       Zoznam subdodávateľov (aj ak ide o plnenie bez využitia subdodávky)
Príloha č. 3		Špecifikácia

V......................., dňa................................ 		 V Banskej Bystrici, dňa...........................


Za predávajúceho:                                                	Za kupujúceho:



............................................................                     	...........................................................
		Ing. Martin Turčan	
		predseda predstavenstva	
		Banskobystrická regionálna správa ciest, a. s.
	 
					                          

						
		..........................................................	
		Ing. Róbert Machala 			
		podpredseda predstavenstva		Banskobystrická regionálna správa ciest, a. s.

